22/06/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 19 de xuño de 2017, polo que se somete a información pública a solicitude de autorización administrativa, a declaración de utilidade pública, e a necesidade de urxente ocupación do proxecto do parque eólico Mouriños (IN661A 2011/10-1)

En cumprimento do disposto na Lei 24/2013, do 26 de decembro, do sector eléctrico; no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; na Lei 21/2013, de 9 de decembro de Avaliación Ambiental; no Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal; na Lei 10/1995, do 23 de novembro, de ordenación do territorio de Galicia; e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a solicitude relacionada coas instalacións que se describen a continuación: Solicitante: Renovables Aragón, SLU Domicilio social: Avda. de Arteixo, 171 - 15007 A Coruña Denominación do proxecto: Parque eólico Mouriños Municipios afectados: Concellos de Cabana de Bergantiños e Zas (A Coruña) Potencia a instalar: 10 MW (limitación de potencia a 9,61 MW) Potencia a evacuar: 9,61 MW Produción neta anual estimada/Horas anuais equivalentes: 41 GWh/4.276 horas Orzamento Total (execución material): 10.154.963,90 € - 4 aeroxeradores de 2,5 MW de potencia nominal unitaria con xerador asíncrono, montados sobre fuste tubular metálico, cunha altura ata a buxa de 84 m e un diámetro de rotor de 132m. - 4 centros de transformación de potencia unitaria 3.500 kVA, con relación de transformación de 0,69/20 kV, instalados no interior dos aeroxeradores coa súa correspondente aparamenta de seccionamento, manobra e protección. - Rede eléctrica soterrada a 20 kV, de interconexión entre os centros de transformación dos aeroxeradores e o centro de seccionamento e interconexión do parque eólico proxectado, composta por 4 circuítos con condutores tipo RHZ1 12/20 kV (Al) de diferentes seccións (95/240/240/95 mm2) nos correspondentes tramos. - Rede de terras deseñada como un sistema único para todo o parque eólico proxectado, incluíndo os aeroxeradores e o centro de seccionamento proxectados. - Centro de seccionamento do parque eólico proxectado, onde se instalarán as correspondentes celas de de media tensión, así como os seus elementos de protección, manobra e medida. – A Autorización Administrativa previa, a declaración de utilidade pública, en concreto, e a necesidade de urxente ocupación que iso implica, a autorización administrativa de construción, o proxecto sectorial de incidencia supramunicipal e o estudo de impacto ambiental das instalacións. Esta declaración de utilidade pública levará implícita, de acordo co artigo 56 da Lei 24/2013, a necesidade da urxente ocupación, para os efectos da expropiación forzosa, dos bens e dereitos afectados necesarios para o establecemento destas instalacións. – O estudo de impacto ambiental. – O proxecto sectorial de incidencia supramunicipal. A relación concreta e individualizada dos propietarios, bens e dereitos afectados figura no anexo que se insire a esta resolución. O que se fai público para o coñecemento xeral, dos propietarios dos predios e demais titulares afectados que non chegaron a un acordo coa entidade solicitante, e que figuran na relación do anexo desta resolución, así como das persoas que, sendo titulares de dereitos reais ou intereses económicos sobre os bens afectados fosen omitidos, para que poidan examinar o expediente, na Xefatura Territorial da Consellería de Economía, Emprego e Industria da Coruña, sita na rúa Vicente Ferrer, n.º 2, 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación da presente resolución ou a partir da correspondente notificación individual aos afectados. Para idénticos efectos, e no prazo de 30 días que comezará a contar a partir do día seguinte ao da última publicación deste anuncio, o estudo de impacto ambiental correspondente ás instalacións do proxecto do parque eólico Mouriños poderase examinar nesta xefatura territorial, así como nos concellos de Cabana de Bergantiños e Zas e na Xefatura Territorial da Consellería de Medio Ambiente e Ordenación do Territorio. Así mesmo, poderase examinar o proxecto de execución e o proxecto sectorial de incidencia supramunicipal nos concellos de Cabana de Bergantiños e de Zas e nas dependencias desta xefatura territorial. A Coruña, 19 de xuño de 2017 O xefe territorial da Coruña Isidre Calini Llagostera (CIM.), Plataforma (PLAT.), Centro de seccionamento e interconexión: Superficie de expropiación de pleno dominio dos terreos afectados. VOO: Servidume de voo das pas dos aeroxeradores. VIARIOS: Servidume de paso dos viarios polos que circularán os transportes durante a construción do parque así como durante a súa etapa de mantemento. GABIA (sistema colector): Servidume de paso da liña eléctrica soterrada.